पार्टी से निकलते हुए फिसला प्रियंका का पैर, निक ने हाथ पकड़कर गिरने से बचाया
Met Gala After Party 2023 Video -  प्रियंका चोपड़ा पति निक जोनस के साथ मेट गाला आफ्टर पार्टी में शामिल हुईं। पार्टी से बाहर निकलते हुए प्रियंका का पैर फिसल गया। हालांकि, निक जोनस ने सही समय पर उनका हाथ पकड़कर उन्हें जमीन पर गिरने से बचा लिया।
हाल ही में प्रियंका चोपड़ा पति निक जोनस के साथ मेट गाला आफ्टर पार्टी में शामिल हुईं। पार्टी से बाहर निकलते हुए प्रियंका का पैर फिसल गया। हालांकि, निक जोनस ने सही समय पर उनका हाथ पकड़कर उन्हें जमीन पर गिरने से बचा लिया। सोशल मीडिया पर भी ये वीडियो सामने आया है।
हाई हील सैंडल पहनकर चल रही थीं प्रियंका 
दरअसल, मेट गाला आफ्टर पार्टी के बिहाइंड द सींस की इस वीडियो क्लिप में प्रियंका निक की तरफ देखते हुए उनसे बात कर रही हैं। उन्होंने हाई हील वाली सैंडल भी पहनी हुई है और वो पैदल चल रही हैं। बातें करते हुए प्रियंका का ध्यान भटक जाता है और वो हल्का सा लड़खड़ा जाती हैं। लेकिन, निक उन्हें गिरने नहीं देते।
फैंस बोले- निक ने प्यार करने का एग्जाम्पल सेट कर दिया है 
निक के इस जेस्चर को सोशल मीडिया पर उनके फैंस काफी पसंद कर रहे हैं। लोग इस वीडियो पर लगातार कमेंट कर रहे हैं। एक यूजर ने लिखा- निक प्रियंका का सबसे ज्यादा ख्याल रखते हैं। निक ने हम सभी के लिए प्यार करने का एग्जाम्पल सेट कर दिया है।
वहीं, एक यूजर ने लिखा- वो पहले भी इस तरह गिर चुकी हैं, क्योंकि वो अपने फैंस की तरफ देखकर मुस्कुराती रहती हैं। उस समय भी निक ने उन्हें गिरने से बचा लिया था। निक बहुत क्यूट हैं।
आफ्टर पार्टी में स्टाइलिश लुक में दिखीं प्रियंका
मेट गाला आफ्टर पार्टी में शामिल होने के लिए प्रियंका ने रेड कलर की ड्रेस सूट ड्रेस पहनी। उन्होंने इस ड्रेस के साथ ब्लैक कलर की टाई भी लगाई। प्रियंका ने ब्लैक कलर की हाई हील सैंडल पहनी और अपने बालों को बन बनाकर बांध लिया।
एक्सेसरीज के तौर पर प्रियंका ने गोल्डन हूप इयररिंग्स पहनी और हाथ में रिस्ट वॉच के साथ ब्रेसलेट्स भी पहने। उन्होंने विंग आईलाइनर और ड्रामेटिक मेकअप के साथ अपना लुक कंप्लीट किया।
वहीं, निक जोनस ऑल ब्लैक लुक में दिखाई दिए। उन्होंने अपने सूट के साथ स्नीकर्स पेयर किए।